เรียน ท่านผู้ว่าฯ ชัชชาติ
เรื่อง ร้องเรียนเรื่องที่อยู่อาศัยได้รับผลกระทบจากการก่อสร้างโครงการอุโมงค์ระบายน้ำของ กทม. (คลองเคล็ด สุขุมวิท 103)

ส่งผลให้ที่อยู่อาศัยเสียหายไม่สามารถอยู่อาศัยและประกอบธุรกิจได้ ทำให้มีปัญหาเรื่องที่อยู่อาศัยและขาดรายได้ โดยโครงการอุโมงค์ระบายน้ำตั้งอยู่บริเวณคลองเคล็ด สุขุมวิท 103 ซึ่งเกิดเหตุการณ์เมื่อวันที่ 26 กุมภาพันธ์ 2565 บ.ผู้รับเหมาโครงการคือ บ.ชิโนไทย (โดยทางชิโนไทย ได้ขอให้เจ้าบ้านและผู้อยู่อาศัย ไม่ใช้อาคารเพื่อการอยู่อาศัยค้างคืน เป็นการแจ้งด้วยวาจา เมื่อวันเกิดเหตุ) มีผลกระทบดังนี้

1) อาคารพาณิชย์ที่เป็นทั้งที่อยู่อาศัยและเป็นที่ประกอบธุรกิจ มีการทรุดตัว ผนังภายในและภายนอกอาคารแตกร้าว และปัจจุบัน (3/7/65) ยังมีการทรุดตัวและมีความเสียหายเพิ่มเติม น้ำรั่วเข้าระบบไฟฟ้าภายในบ้าน (ตู้ไฟ) เสี่ยงต่อการเกิดอันตรายได้ จำเป็นต้องย้ายออกจากบ้าน และหาที่อยู่ชั่วคราว
2) พื้นที่ทำธุรกิจไม่สามารถดำเนินการได้ ตั้งแต่วันเกิดเหตุ (26/2/65) ทำให้ขาดรายได้ และลำบากในการดำเนินชีวิต
3) บ.ผู้รับเหมา ไม่สามารถให้คำตอบที่ชัดเจนถึง
 3.1 ระยะเวลาสิ้นสุดโครงการก่อสร้างที่เป็นปัญหาอยู่
 3.2 แนวทางการชดเชยและเยียวยาให้กับผู้ได้รับความเดือดร้อน
 3.3 ยังไม่มีตัวแทนผู้รับผิดชอบโครงการก่อสร้าง และการประสานงานกับผู้เสียหายอย่างเป็นทางการ
 3.4 หลังจาก บ.ชิโนไทย เข้าตรวจสอบอาคาร ทางบริษัทยังไม่มีการรับรองความปลอดภัยของอาคารที่ได้รับผลกระทบอยู่ เป็นลายลักษณ์อักษร 

จึงขอแจ้งร้องเรียนมายังท่านผู้ว่าฯ ชัชชาติ ช่วยเข้ามาดูแลและบรรเทาความเดือดร้อนที่เกิดขึ้นด้วยค่ะ